Norma
privind întocmirea şi depunerea situaţiilor financiare anuale
de către entităţile autorizate, reglementate şi supravegheate de Comisia de Supraveghere a Sistemului de Pensii Private pentru exerciţiul financiar 2008

             În temeiul dispoziţiilor art. 16 şi art. 23 lit. f) din O.U.G. nr. 50/2005 privind înfiinţarea, organizarea şi funcţionarea Comisiei de Supraveghere a Sistemului de Pensii Private, modificată şi completată de Legea nr. 313/2005, 
Având în vedere prevederile art. 15 alin. (6) din Legea nr. 204/2006 privind pensiile facultative, cu modificările şi completările ulterioare şi ale art. 57 alin. (6) din Legea nr. 411/2004 privind fondurile de pensii administrate privat, republicată, cu modificările şi completările ulterioare,
Comisia de Supraveghere a Sistemului de Pensii Private, denumită în continuare Comisie, emite prezenta normă.

CAPITOLUL I
Dispoziţii generale

Art. 1 - Prezenta normă stabileşte modul de întocmire şi depunere a situaţiilor financiare anuale, principalele instrucţiuni specifice de închidere a conturilor la 31 decembrie 2008 pentru entităţile autorizate, reglementate şi supravegheate de Comisia de Supraveghere a Sistemului de Pensii Private.
Art. 2. - Prezenta normă se aplică de către următoarele categorii de entităţi:
a) fonduri de pensii facultative şi fonduri de pensii administrate privat, denumite în continuare fonduri de pensii; 
b) administratori de fonduri de pensii facultative şi/sau fonduri de pensii administrate privat, care sunt societăţi de pensii înfiinţate potrivit prevederilor legale în vigoare;
c) brokeri de pensii private, societăţi comerciale înfiinţate şi autorizate potrivit prevederilor legale în vigoare;
d) administratori de fonduri de pensii facultative care sunt societăţi de asigurare, înfiinţate conform legislaţiei elaborate de Comisia de Supraveghere a Asigurărilor (CSA) şi care sunt autorizate de Comisie pentru activitatea de administrare a fondurilor de pensii facultative;
e) administratori de fonduri de pensii facultative care sunt societăţi de administrare a investiţiilor, înfiinţate conform legislaţiei elaborate de Comisia Naţională de Valori Mobiliare (CNVM) şi care sunt autorizate de Comisie pentru activitatea de administrare a fondurilor de pensii facultative;
 Art. 3. - Situaţiile financiare anuale se întocmesc potrivit Normei nr. 14/2007 privind reglementările contabile conforme cu Directiva a IV-a a Comunităţilor Economice Europene aplicabile entităţilor autorizate, reglementate şi supravegheate de Comisia de Supraveghere a Sistemului de Pensii Private, aprobată prin Hotărârea Comisiei de Supraveghere a Sistemului de Pensii Private nr. 37/2007, cu modificările şi completările ulterioare. 
Art. 4. – (1) Termenii şi expresiile utilizate în prezenta normă au semnificaţia  prevăzută la art. 2 din Legea nr. 204/2006 privind pensiile facultative şi la art. 2 din Legea nr. 411/2004 privind fondurile de pensii administrate privat.
(2) De asemenea, termenii de mai jos au următoarele semnificaţii:
1. activ - o resursă controlată de către entitate ca rezultat al unor evenimente trecute, de la care se aşteaptă să genereze beneficii economice viitoare pentru entitate şi al cărui cost poate fi evaluat în mod credibil; 
2. datorie - o obligaţie actuală a entităţii ce decurge din evenimente trecute şi prin decontarea căreia se aşteaptă să rezulte o ieşire de resurse care încorporează beneficii economice; 
3. capitalurile proprii - interesul rezidual al acţionarilor/participanţilor în activele unei entităţi după deducerea tuturor datoriilor sale; 
4. veniturile - creşteri ale beneficiilor economice înregistrate pe parcursul perioadei contabile sub formă de intrări sau creşteri ale activelor ori reduceri ale datoriilor, care se concretizează în creşteri ale capitalurilor proprii, altele decât cele rezultate din contribuţii ale acţionarilor/participanţilor.
5. cheltuielile - diminuări ale beneficiilor economice înregistrate pe parcursul perioadei contabile sub formă de ieşiri sau scăderi ale valorii activelor ori creşteri ale datoriilor, care se concretizează în reduceri ale capitalurilor proprii, altele decât cele rezultate din distribuirea acestora către acţionari/participanţi; 

CAPITOLUL II
Structura situaţiilor financiare anuale

Secţiunea 1
Dispoziţii generale

Art. 5. - (1) Situaţiile financiare anuale oferă o imagine fidelă a activelor, datoriilor, poziţiei financiare, precum şi a rezultatelor entităţii. 
(2) Situaţiile financiare anuale se întocmesc în mod clar şi în concordanţă cu prevederile prezentelor reglementări. 
(3) Conţinutul situaţiilor financiare trebuie să fie relevant, real, corect, transparent, inteligibil şi comparabil de la o perioadă la alta.
Art. 6. – (1) Administratorii sau orice alte persoane care au obligaţia gestionării entităţilor prevăzute la art. 2 răspund pentru: 
a) însuşirea şi aplicarea corectă a prevederilor reglementărilor contabile aplicabile; 
b) elaborarea şi adaptarea corespunzătoare a programelor informatice utilizate pentru prelucrarea datelor financiar-contabile; 
c) exactitatea şi realitatea datelor care sunt prelucrate, respectiv înregistrate în contabilitate şi înscrise în situaţiile şi raportările financiare.
(2) Răspunderea pentru aplicarea necorespunzătoare a reglementărilor contabile revine directorului economic, contabilului-şef sau altei persoane împuternicite să îndeplinească această funcţie, împreună cu personalul din subordine. 
(3) În cazul în care contabilitatea este condusă pe bază de contract de prestări de servicii, încheiat cu persoane fizice sau juridice, autorizate potrivit legii, membre ale Corpului Experţilor Contabili şi Contabililor Autorizaţi din România, răspunderea pentru conducerea contabilităţii revine acestora, potrivit legii şi prevederilor contractuale.
Art. 7. - Deţinerea, cu orice titlu, de bunuri materiale, titluri de valoare, numerar şi alte drepturi şi obligaţii, precum şi efectuarea de operaţiuni economice, fără să fie înregistrate în contabilitate, sunt interzise.

Secţiunea 2
Conţinutul situaţiilor financiare anuale

Art. 8. - Pentru propria activitate a societăţilor de pensii, administratorii au obligaţia să întocmească situaţiile financiare pentru exerciţiul financiar 2008, care cuprind următoarele formulare:
a) bilanţ, conform anexei nr. 2;
b) cont de profit şi pierdere, conform anexei nr.3;
c) situaţia modificării capitalului propriu, conform formatului prezentat la cap. IV, anexa nr. A3 din reglementările contabile menţionate la art. 3;
d) situaţia fluxurilor de trezorerie, conform formatului prezentat la cap. IV, anexa nr. A4 din reglementările contabile menţionate la art. 3;
e) notele explicative ale situaţiilor financiare anuale, conform formatului prezentat la cap. IV, anexele nr. A5 - A13 din reglementările contabile menţionate la art. 3;
f) date informative (cod 30), conform anexei nr. 4;
g) situaţia activelor imobilizate (cod 40), conform anexei nr. 5;
Art. 9. – Pentru fondurile de pensii facultative şi fondurile de pensii administrate privat, administratorii au obligaţia să întocmească situaţiile financiare pentru exerciţiul financiar 2008, care cuprind următoarele formulare:
a) Bilanţ (cod 10), conform anexei nr. 6;
b) Situaţia veniturilor şi cheltuielilor (cod 20), conform anexei nr. 7;
c) Situaţia modificărilor capitalului propriu, conform formatului prezentat la cap. V, anexa nr. B3 din reglementările contabile menţionate la art. 3;
d) Situaţia fluxurilor de trezorerie, conform formatului prezentat la cap. V, anexa nr. B4 din reglementările contabile menţionate la art. 3;
e) Note explicative la situaţiile financiare anuale, conform formatului prezentat la cap. V, anexele nr. nr. B5 – B10 din reglementările contabile menţionate la art. 3; 
Art. 10. - Brokerii de pensii private au obligaţia să întocmească situaţiile financiare pentru exerciţiul financiar 2008, care cuprind următoarele formulare:
a) bilanţ, conform anexei nr. 2;
b) cont de profit şi pierdere, conform anexei nr.3;
c) situaţia modificării capitalului propriu, conform formatului prezentat la cap. IV, anexa nr. A3 din reglementările contabile menţionate la art. 3;
d) situaţia fluxurilor de trezorerie, conform formatului prezentat la cap. IV, anexa nr. A4 din reglementările contabile menţionate la art. 3;
e) notele explicative ale situaţiilor financiare anuale, conform formatului prezentat la cap. IV, anexele nr. A5 - A13 din reglementările contabile menţionate la art. 3;
f) date informative (cod 30), conform anexei nr. 4;
g) situaţia activelor imobilizate (cod 40), conform anexei nr. 5;
Art. 11. - (1) Pentru activitatea de administrare a fondurilor de pensii, administratorii de fonduri de pensii facultative care sunt societăţi de asigurare au obligaţia să întocmească situaţiile financiare pentru exerciţiul financiar 2008, care cuprind următoarele formulare:
a) situaţia activelor, pasivelor şi capitalurilor proprii, conform anexei nr. 8;
b) situaţia veniturilor şi cheltuielilor, conform anexei nr. 9;
(2) Administratorii fondurilor de pensii care sunt societăţi de asigurare întocmesc distinct pentru activitatea de administrare a fondurilor balanţa de verificare a conturilor analitice, faţă de celelalte activităţi desfăşurate conform prevederilor legale în vigoare.
Art. 12. - (1) Pentru activitatea de administrare a fondurilor de pensii, administratorii de fonduri de pensii facultative care sunt societăţi de administrare a investiţiilor au obligaţia să întocmească situaţiile financiare pentru exerciţiul financiar 2008, care cuprind următoarele formulare:
a) situaţia activelor, pasivelor şi capitalurilor proprii, conform anexei nr. 8;
b) situaţia veniturilor şi cheltuielilor, conform anexei nr. 9;
(2) Administratorii fondurilor de pensii care societăţi de administrare a investiţiilor întocmesc distinct pentru activitatea de administrare a fondurilor balanţa de verificare a conturilor analitice, faţă de celelalte activităţi desfăşurate conform prevederilor legale în vigoare.

CAPITOLUL III
Întocmirea situaţiilor financiare anuale

Secţiunea 1
Dispoziţii generale

Art. 13. – (1) Situaţiile financiare anuale la 31 decembrie 2008 se întocmesc în lei. 
(2) - Entităţile prevăzute la art. 2 completează situaţiile financiare anuale la 31 decembrie 2008, folosind planul de conturi aplicabil fiecărei categorii de entităţi, conform reglementărilor contabile aplicabile.
(3) Situaţiile financiare anuale se păstrează timp de 10 ani. 
Art. 14. - (1) Orice operaţiune economico-financiară efectuată se consemnează în momentul efectuării ei într-un document care stă la baza înregistrărilor în contabilitate, dobândind astfel calitatea de document justificativ. 
(2) Înregistrările în contabilitate se fac cronologic, prin respectarea succesiunii documentelor după data de întocmire sau de intrare a acestora în unitate şi sistematic, în conturi sintetice şi analitice, în conformitate cu regulile stabilite pentru fiecare formă de înregistrare în contabilitate. 
(3) În cazul stornărilor, pe documentul iniţial se menţionează numărul şi data notei de contabilitate prin care s-a efectuat stornarea operaţiunii, iar în nota de contabilitate de stornare se menţionează documentul, data şi numărul de ordine ale operaţiunii care face obiectul stornării. 
(4) Corectarea înregistrărilor contabile făcute în contabilitate se face numai pe baza notelor de contabilitate întocmite în acest scop. 
Art. 15. - (1) Documentele justificative care stau la baza înregistrărilor în contabilitate angajează răspunderea persoanelor care le-au întocmit, vizat şi aprobat, precum şi a celor care le-au înregistrat în contabilitate, după caz.
(2) Documentele justificative trebuie să cuprindă următoarele elemente principale: 
a) denumirea documentului; 
b) denumirea/numele şi prenumele şi, după caz, sediul/adresa persoanei juridice/fizice care întocmeşte documentul; 
c) numărul documentului şi data întocmirii acestuia; 
d) menţionarea părţilor care participă la efectuarea operaţiunii economico-financiare (când este cazul); 
e) conţinutul operaţiunii economico-financiare şi, atunci când este necesar, temeiul legal al efectuării acesteia; 
f) datele cantitative şi valorice aferente operaţiunii economico-financiare efectuate, după caz; 
g) numele şi prenumele, precum şi semnăturile persoanelor care răspund de efectuarea operaţiunii economico-financiare, ale persoanelor cu atribuţii de control financiar preventiv şi ale persoanelor în drept să aprobe operaţiunile respective, după caz; 
h) alte elemente menite să asigure consemnarea completă a operaţiunilor efectuate.
(4) Documentele contabile care servesc la prelucrarea, centralizarea şi înregistrarea în contabilitate a operaţiunilor consemnate în documentele justificative, întocmite manual sau prin utilizarea sistemelor informatice de prelucrare automată a datelor, trebuie să cuprindă elemente cu privire la: 
a) felul, numărul şi data documentului justificativ; 
b) sumele corespunzătoare operaţiunilor efectuate; 
c) conturile sintetice şi analitice debitoare şi creditoare, în conformitate cu planul de conturi general aplicabil;
d) semnăturile pentru întocmire şi verificare, după caz. 
Art. 16. - (1) Situaţiile financiare anuale se întocmesc pe baza ultimei balanţe de verificare a conturilor sintetice la 31 decembrie 2008, pusă de acord cu balanţele de verificare ale conturilor analitice, după înregistrarea cronologică şi sistematică a operaţiunilor consemnate în documente justificative, aprobate de conducătorul entităţii.
(2) Întocmirea situaţiilor financiare anuale trebuie să fie precedată obligatoriu de inventarierea generală a elementelor de activ şi de pasiv potrivit Normelor privind organizarea şi efectuarea inventarierii elementelor de activ şi de pasiv, aprobate prin Ordinul ministrului finanţelor publice nr. 1.753/2004, publicat în Monitorul Oficial al României, Partea I, Nr. 1174 din 13 decembrie 2004. 
(3) Entităţile nominalizate la art. 2 au obligaţia ca pe baza datelor cuprinse în listele de inventariere şi procesele-verbale de inventariere a elementelor patrimoniale să întocmească "Registrul-inventar" - document contabil obligatoriu. 
Art. 17. – (1) Sumele reprezentând rezerve constituite din profitul exerciţiului financiar curent, în baza unor prevederi legale, se înregistrează în conturile de rezerve corespunzătoare în contrapartidă cu contul 129 “Repartizarea profitului”. 
(2) Profitul contabil rămas după această repartizare se preia la începutul exerciţiului financiar următor celui pentru care se întocmesc situaţiile financiare anuale în contul 117 “Rezultatul reportat”, de unde urmează a fi repartizat pe celelalte destinaţii legale. 
(3) Evidenţierea în contabilitate a destinaţiilor profitului contabil se efectuează după adunarea generală a acţionarilor sau asociaţilor care a aprobat repartizarea profitului, prin înregistrarea sumelor reprezentând dividende cuvenite acţionarilor sau asociaţilor, rezerve şi alte destinaţii, potrivit legii. 
(4) Entităţile nu pot reveni asupra înregistrărilor efectuate cu privire la repartizarea profitului.
Art. 18. – (1) Pierderea contabilă reportată se acoperă din profitul exerciţiului financiar şi cel reportat, din rezerve, prime de capital şi capital social, potrivit hotărârii adunării generale a acţionarilor sau asociaţilor, cu respectarea prevederilor legale. 
(2) În lipsa unor prevederi legale exprese, stabilirea ordinii surselor din care se acoperă pierderea contabilă este de competenţa adunării generale a acţionarilor sau asociaţilor, respectiv a consiliului de administraţie.
Art. 19. – (1) Închiderea conturilor 121 “Profit sau pierdere” şi 129 “Repartizarea profitului” se efectuează la începutul exerciţiului financiar următor celui pentru care se întocmesc situaţiile financiare anuale. 
(2) Cele două conturi “Profit sau pierdere” şi “Repartizarea profitului” apar cu soldurile corespunzătoare în bilanţul întocmit pentru exerciţiul financiar la care se referă situaţiile financiare anuale.
Art. 20. Corectarea erorilor aferente exerciţiilor financiare precedente nu determină modificarea situaţiilor financiare ale acelor exerciţii, acestea rămânând aşa cum au fost publicate.

Secţiunea 2
Instrucţiuni de întocmire a situaţiilor financiare anuale

Art. 21. -  (1) Formularul „Bilanţul” sau „Situaţia activelor, pasivelor şi capitalurilor proprii”, după caz, prezintă în formă sintetică, elementele de activ şi de pasiv, grupate după natură şi lichiditate, respectiv după natură şi exigibilitate.
(2) Formularul „Bilanţul” sau „Situaţia activelor, pasivelor şi capitalurilor proprii”, după caz, se întocmeşte pe baza balanţei de verificare a conturilor sintetice la data de 31 decembrie 2008, puse de acord cu soldurile din balanţa conturilor analitice, încheiată după înregistrarea tuturor documentelor justificative în care au fost consemnate operaţiunile financiar – contabile aferente perioadei de raportare.
Art. 22. – (1) Formularul „Contul de profit şi pierdere” sau „Situaţia veniturilor şi cheltuielilor”, după caz, cuprinde totalitatea veniturilor realizate, a cheltuielilor efectuate, precum şi rezultatele financiare obţinute (profit sau pierdere), preluate din conturile de venituri şi cheltuieli cuprinse în balanţa de verificare la 31 decembrie 2008.
(2) Datele care se raportează în formularul „Contul de profit şi pierdere”, respectiv „Situaţia veniturilor şi cheltuielilor” sunt cumulate de la începutul anului până la sfârşitul exerciţiului financiar.
Art. 23. – (1) În formularul „Date informative”, la rândurile 01 şi 02, coloana 1, entităţile care au în subordine subunităţi se înscrie cifra 1, indiferent de numărul acestora. 
(2) La rândurile privind plăţile restante se înscriu sumele de la sfârşitul perioadei de raportare care au depăşit termenele de plată prevăzute în contracte sau acte normative.
Art. 24. - (1) În „Situaţia activelor imobilizate” (cod 40), informaţiile sunt înscrise la costul istoric sau la valoarea reevaluată a imobilizărilor, după caz. 
(2) De asemenea, în cadrul aceluiaşi formular la "Situaţia provizioanelor pentru depreciere" se vor înscrie informaţiile din contabilitate reprezentând ajustările pentru depreciere sau pierdere de valoare eferente imobilizărilor.
Art. 25. - (1) Entităţile completează datele de identificare, respectiv, denumirea unităţii, adresa, telefonul şi numărul de înmatriculare la Registrul Comerţului, precum şi cele referitoare la încadrarea corectă în forma de proprietate şi codul unic de înregistrare.
(2) Necompletarea corectă pe prima pagină a formularului de „Bilanţ” sau „Situaţia activelor, pasivelor şi capitalurilor proprii” a datelor prevăzute la alin. (1) conduce la imposibilitatea identificării entităţii şi, în consecinţă, se consideră că lucrarea nu a fost depusă, entitatea fiind sancţionată potrivit prevederilor prezentelor reglementări.
(3) Forma de proprietate se înscrie conform Nomenclatorului prevăzut în anexa nr. 1.
(4) Entităţile autorizate, reglementate şi supravegheate de Comisie completează codul privind activitatea desfăşurată, potrivit Clasificării Activităţilor din Economia Naţională – CAEN.
Art. 26. - Situaţiile financiare anuale sunt semnate de:
a) directorul economic, contabilul-şef sau altă persoană împuternicită să îndeplinească aceasta funcţie, potrivit legii; sau
b) persoanele fizice sau juridice, cu care s-au încheiat contracte de prestări servicii, autorizate potrivit legii, membre ale Corpului Experţilor Contabili şi Contabililor Autorizaţi din România, potrivit legii.

CAPITOLUL III
Transmiterea situaţiilor financiare anuale

Secţiunea 1
Programul informatic

Art. 27. - (1) Formatul electronic al situaţiilor financiare anuale pentru entităţile prevăzute la art. 2, conţinând formularistica necesară şi programul de verificare cu documentaţia de utilizare aferentă, se obţine prin folosirea programului de asistenţă.
(2) Programului de asistenţă este pus gratuit la dispoziţia entităţilor de unităţile teritoriale ale Ministerul Finanţelor Publice sau poate fi descărcat de pe serverul de web al Ministerului Finanţelor Publice, la adresa www.mfinante.ro.

Secţiunea 2
Setul complet al situaţiilor financiare

Art. 28. – (1) Pentru fondurile de pensii facultative şi fondurile de pensii administrate privat, administratorii au obligaţia să depună la Comisie, următoarele documente:
a) situaţiile financiare anuale, semnate şi ştampilate, aprobate în mod corespunzător,
b) raportul administratorului, 
c) raportul auditorului financiar, 
d) certificatul de înregistrare al administratorului la Oficiul Naţional al Registrului Comerţului – copie,
e) o copie a balanţei de verificare a conturilor sintetice.
(2) Situaţiile financiare anuale întocmite la 31 decembruie 2008 se transmit la Comisie - Direcţia supraveghere atât în format letric, cât şi electronic.
Art. 29. – (1) Pentru propria activitate a societăţilor de pensii, administratorii au obligaţia să depună la Comisie şi la unităţile teritoriale ale Ministerului Finanţelor Publice, următoarele documente:
a) situaţiile financiare anuale semnate şi ştampilate, aprobate în mod corespunzător,
b) raportul anual al administratorului, 
c) raportul auditorului financiar, 
d) certificatul de înregistrare al administratorului la Oficiul Naţional al Registrului Comerţului – copie,
e) balanţa de verificare a conturilor sintetice la 31 decembrie 2008.
(2) Situaţiile financiare anuale prevăzute la alin. (1) lit. a) sunt depuse la la direcţia teritorială a Ministerul Finanţelor Publice la care entitatea este înregistrată, atât în format electronic, cât şi în format electronic, cu ajutorul programului de asistenţă prevăzut la art. 27.
(3) Situaţiile financiare anuale întocmite la 31 decembruie 2008 se transmit la Comisie - Direcţia supraveghere atât în format letric, cât şi electronic.
Art. 30. - Brokerii de pensii private au obligaţia să depună la Comisie şi la unităţile teritoriale ale Ministerului Finanţelor Publice, următoarele documente:
a) situaţiile financiare anuale, semnate şi ştampilate, aprobate în mod corespunzător,
b) raportul administratorului, 
c) raportul auditorului financiar, după caz, raportul comisiei de cenzori, şi de propunerea de distribuire a profitului sau de acoperire a pierderii contabile.
d) certificatul de înregistrare al administratorului la Oficiul Naţional al Registrului Comerţului - copie 
e) balanţa de verificare a conturilor sintetice.
(2) Situaţiile financiare anuale prevăzute la alin. (1) lit. a) sunt depuse la la direcţia teritorială a Ministerul Finanţelor Publice la care entitatea este înregistrată, atât în format electronic, cât şi în format electronic, cu ajutorul programului de asistenţă prevăzut la art. 22.
(3) Situaţiile financiare anuale întocmite la 31 decembruie 2008 se transmit la Comisie - Direcţia supraveghere atât în format letric, cât şi electronic.
Art. 31. - (1) Pentru activitatea de administrare a fondurilor de pensii, administratorii de fonduri de pensii facultative care sunt societăţi de asigurare sau societăţi de investiţii, după caz,  au obligaţia să depună la Comisie, următoarele documente:
a) situaţiile financiare anuale însoţite de balanţa de verificare sintetică, întocmite conform reglementărilor contabile emise de Comisia de Supraveghere a Asigurărilor sau după caz, de Comisia Naţională a Valorilor Mobiliare, listate, semnate şi ştampilate, aprobate în mod corespunzător,
b) situaţiile financiare anuale specifice activităţii de administrare a fondurilor de pensii, aprobate în mod corespunzător,
c) balanţa de verificare a conturilor sintetice specifică activităţii de administrare de fonduri de pensii,
d) raportul administratorului, 
e) raportul auditorului financiar,
f) certificatul de înregistrare al administratorului la Oficiul Naţional al Registrului Comerţului – copie.
Art. 32. – Dacă entitatea prevăzută la art. 2 este membru al unui grup de societăţi, setul de situaţii financiare individuale de la 31 decembrie 2008 tranmis către Comisie conform art. 24 – 27 este însoţit de politica grupului, în copie tradusă şi legalizată în limba română.
Art. 33. – (1) Situaţiile financiare anuale vor fi însoţite de o declaraţie scrisă a persoanelor prevăzute la art. 6 alin. (1)  prin care îşi asumă răspunderea pentru întocmirea situaţiilor financiare anuale şi confirmă că: 
a) politicile contabile utilizate la întocmirea situaţiilor financiare anuale sunt în conformitate cu reglementările contabile aplicabile; 
b) situaţiile financiare anuale oferă o imagine fidelă a poziţiei financiare, performanţei financiare şi a celorlalte informaţii referitoare la activitatea desfăşurată; 
c) persoana juridică îşi desfăşoară activitatea în condiţii de continuitate. 
(2) Situaţiile financiare aferente exerciţiului financiar al anului 2008 trebuie auditate de către auditori financiari, conform prevederilor legale.

Secţiunea 3
Instrucţiuni aplicabile entităţilor care nu au avut activitate

Art. 34. – (1) Entităţile autorizate, reglementate şi supravegheate de Comisie care nu au desfăşurat activitate de la data înfiinţării până la sfârşitul perioadei de raportare, nu întocmesc situaţii financiare anuale, acestea urmând să depună la Comisie şi la unităţile teritoriale ale Ministerului Finanţelor Publice, după caz, o declaraţie pe proprie răspundere care să cuprindă cel puţin următoarele date de identificare.
(2) Pentru administratorii de fonduri de pensii care sunt societăţi de pensii, societăţi de asigurări şi societăţi de administrare a investiţiilor, precum şi pentru brokerii de pensii pivate :
a) denumirea completă, conform certificatului de înregistrare al administratorului la Oficiul Naţional al Registrului Comerţului;
b) adresa completă şi numărul de telefon;
c) numărul de înregistrare la Registrul Comerţului;
d) codul unic de înregistrare;
e) capitalul social.
(3) Pentru fondurile de pensii facultative şi fondurile de pensii administrate privat:
a) denumirea completă;
b) numărul de înregistrare la Comisie, conform autorizaţiei de funcţionare;
c) capitalul fondului.

Secţiunea 4
Depunerea situaţiilor financiare

Art. 35. - (1) Pentru asigurarea informaţiilor destinate sistemului instituţional al statului, administratorii de pensii private şi brokerii de pensii private depun la unităţile teritoriale ale Ministerul Finanţelor Publice un exemplar al situaţiilor financiare anuale până la 15 aprilie 2009. 
(2). Al doilea exemplar al situaţiilor financiare anuale ale entităţilor autorizate, reglementate şi supravegheate de Comisie prevăzute la art. 2, vizate prin aplicarea ştampilei Ministerul Finanţelor Publice prin unităţile teritoriale, se depun la Comisie până la 15 aprilie 2009. 
 (3) Entităţile autorizate, reglementate şi supravegheate de Comisie care nu au desfăşurat activitate de la data înfiinţării până la sfârşitul exerciţiului financiar, precum şi cele care se află în curs de lichidare, depun la Comisie şi la unităţile teritoriale ale Ministerului Finanţelor Publice, după caz, o declaraţie pe proprie răspundere, conform art. 30, în termen de 60 de zile calendaristice de la încheierea exerciţiului financiar.
Art. 36. – (1) Entităţile autorizate, reglementate şi supravegheate de Comisie, prevăzute la art. 2 alin. (1) lit. a) şi d) pot depune situaţiile financiare anuale la registratura Comisiei şi ale unităţilor teritoriale a Ministerul Finanţelor Publice sau la oficiile poştale, prin scrisori cu valoare declarată, potrivit prevederilor Hotărârii Guvernului nr. 627/1995 privind îmbunătăţirea disciplinei depunerii bilanţurilor contabile şi a altor documente cu caracter financiar-contabil şi fiscal, de către agenţii economici şi alţi contribuabili.
(2) Entităţile autorizate, reglementate şi supravegheate de Comisie, prevăzute la art.2 alin. (1) lit. b) şi c) pot depune situaţiile financiare anuale la registratura Comisiei sau la oficiile poştale, prin scrisori cu valoare declarată, potrivit prevederilor Hotărârii Guvernului nr. 627/1995. 
(3) De asemenea, la depunere se au în vedere şi prevederile Hotărârii Guvernului nr. 1085/2003 pentru aplicarea unor prevederi ale Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, referitoare la implementarea Sistemului Electronic Naţional, cu modificările şi completările ulterioare.

Secţiunea 5
Publicarea situaţiilor financiare anuale

Art. 37. - Membrii organelor de administraţie, de conducere şi supraveghere ale persoanelor juridice au obligaţia de a asigura ca situaţiile financiare anuale şi raportul administratorilor să fie întocmite şi publicate în conformitate cu legislaţia naţională.

CAPITOLUL IV
Dispoziţii finale

Art. 38. - Nerespectarea dispoziţiilor cuprinse în prezenta normă se sancţionează în conformitate cu prevederile legislaţiei în vigoare, respectiv art. 38 lit. c), art. 120 alin. (1), art. 121 alin. (1) lit. k), alin. (2), (3), (4), (6), (7), (9) şi (10) din Legea nr. 204/2006 privind pensiile facultative, cu modificările şi completările ulterioare şi respectiv art. 81 alin. (1) lit. c), art. 140 alin. (1), art. 141 alin. (1) lit. g), alin. (2), (3), (4), (6), (7), (9) şi (10)  din Legea nr. 411/2004 privind fondurile de pensii administrate privat, republicată, cu modificările şi completările ulterioare.
Art. 39. - Prezentele reglementări se completează cu prevederile Legii contabilităţii nr. 82/1991, republicată.
Art. 40. - Anexele nr. 1 – 9 fac parte integrantă din prezenta normă.

Anexa nr.1 
NOMENCLATOR - FORME DE PROPRIETATE
___________________________________________________________
Codul Denumirea
_______________________________________________________ ___
10 PROPRIETATE DE STAT
11 Regii autonome
12 Societăţi comerciale cu capital integral de stat
13 Alte unităţi economice de stat netransformate în societăţi comerciale sau regii autonome
14 Companii şi societăţi naţionale
20 PROPRIETATE MIXTĂ (cu capital de stat şi privat)
PROPRIETATE MIXTĂ (cu capital de stat - sub 50%)
21 Societăţi comerciale cu capital de stat autohton şi de stat străin
22 Societăţi comerciale cu capital de stat şi privat autohton şi străin
23 Societăţi comerciale cu capital de stat şi privat autohton
24 Societăţi comerciale cu capital de stat şi privat străin
PROPRIETATE MIXTĂ (cu capital de stat - 50% şi peste 50%)
25 Societăţi comerciale cu capital de stat autohton şi de stat străin
26 Societăţi comerciale cu capital de stat şi privat autohton şi străin
27 Societăţi comerciale cu capital de stat şi privat autohton
28 Societăţi comerciale cu capital de stat şi privat străin
30 PROPRIETATE INDIVIDUALĂ - PRIVATĂ
(cu capital: privat autohton, privat autohton şi străin, privat străin, societăţi agricole)
31 Societăţi comerciale în nume colectiv
32 Societăţi comerciale în comandită simplă
33 Societăţi comerciale în comandită pe acţiuni
34 Societăţi comerciale pe acţiuni
35 Societăţi comerciale cu răspundere limitată
36 Societăţi agricole
37 Societăţi comerciale cu capital de stat, privatizate în cursul anului 2008
40 PROPRIETATE COOPERATISTĂ
41 Cooperative de consum
42 Cooperative meşteşugăreşti
43 Cooperative şi asociaţii agricole netransformate
44 Cooperative de credit
50 PROPRIETATE OBŞTEASCĂ (societăţi comerciale apaţinând organizaţiilor şi instituţiilor politice şi obşteşti)

CORELAŢII DIN CADRUL FORMULARELOR DE RAPORTARE CONTABILĂ 
            
  a) în cadrul aceluiaşi formular

ANEXA nr.2 ”BILANT” – COD 10 

Rd.06 = rd.01 la 05						col.1 şi 2 
Rd.11 = rd.07 la 10						col.1 şi 2
Rd.18 = rd.12 la 17						col.1 şi 2
Rd.19 = rd.06 + 11 + 18					col.1 şi 2
Rd.22 = rd.20 +21						col.1 şi 2
Rd.28 = rd.23 la 27						col.1 şi 2
Rd.31 = rd.29 + 30						col.1 şi 2
Rd.33 = rd.22 + 28 + 31 +32					col.1 şi 2
Rd.43 = rd.35 la 42						col.1 şi 2
Rd.44 = rd.33 + 34 – 43 -59.2					col.1 şi 2	
Rd.45 = rd.19 + 44 -59.1 					col.1 şi 2
Rd.54 = rd.46 la 53						col.1 şi 2
Rd.58 = rd.55 la 57						col.1 şi 2
Rd.59 = rd.59.1 + 59.2					col.1 şi 2
Rd.62 = rd.60 + 61						col.1 şi 2
Rd.70 = rd.65 la 69					            col.1 şi 2
Rd.79 = rd.62 + 63 + 64 + 70 – 71 + 72 – 73 +74 – 75         col.1 şi 2 
              + 76 – 77 – 78	

ANEXA nr.3 ”Contul de profit şi pierdere” – COD 20

Rd.01 >= 0						            col.1 şi 2 
Rd.01 = rd.02 + 03						col.1 şi 2 
Rd.06 = rd.01 + 04 + 05					col.1 şi 2
Rd.07 = rd.08 la 10						col.1 şi 2
Rd.11 = rd.12 + 13						col.1 şi 2
Rd.14 = rd.15 - 16						col.1 şi 2
Rd.17 = rd.18 - 19						col.1 şi 2
Rd.20 = rd.21 la 23						col.1 şi 2
Rd.24 = rd.25 – rd.26  					col.1 şi 2
Rd.27 = rd.07 + 11 + 14 + 17 + 20 + 24			col.1 şi 2
Rd.28 = rd.06 – 27, dacă rd.06 – 27  > 0			col.1 şi 2
Rd.29 = rd.27 – 06, dacă rd.06 – 27  < = 0			col.1 şi 2	
Rd.32 >= rd.33                          				col.1 şi 2
Rd.34 >= rd.35                          				col.1 şi 2
Rd.37 = rd.30 + 32 + 34 + 36 				col.1 şi 2
Rd.38 = rd.39 - 40						col.1 şi 2
Rd.41 >= rd.42					            col.1 şi 2
Rd.44 = rd.38 + 41 + 43					col.1 şi 2
Rd.45 = rd.37 - 44, dacă rd.37 – 44  > 0			col.1 şi 2
Rd.46 = rd.44 - 37, dacă rd.37 – 44 < = 0			col.1 şi 2
Rd.47 = rd.06 + 37 – 27 – 44,                                                 col.1 şi 2
              dacă rd.06 + 37 – 27 – 44 >= 0
Rd.48 = rd.27 + 44 – 06 – 37,				 	col.1 şi 2
              dacă rd.06 + 37 – 27 – 44 < 0
Rd.51 = rd.49 - 50, dacă rd.49 – 50  > 0			col.1 şi 2
Rd.52 = rd.50 - 49, dacă rd.49 – 50 < = 0			col.1 şi 2
Rd.53 = rd.06 + 37 + 49					col.1 şi 2
Rd.54 = rd.27 + 44 + 50					col.1 şi 2
Rd.55 = rd.53 - 54, dacă rd.53 – 54  > 0			col.1 şi 2
Rd.56 = rd.54 - 53, dacă rd.53 – 54  < = 0			col.1 şi 2
Rd.58 = rd.55 - 57, dacă rd.55 – 57  > = 0			col.1 şi 2
Rd.59 = rd.56 + 57, dacă rd.56 + 57 > 0 şi rd.55 = 0             col.1 şi 2 
              sau  rd.57 - 55, dacă rd.55 – 57 < 0 şi rd.56 = 0       col.1 şi 2      

ANEXA nr. 4  ”Date informative”  COD 30

Rd.01 + 02 = 1						col.1
Totaluri pe orizontală					se repetă de la rd.3 la 22
col.1 = col.2 + col.3
Totaluri pe verticală
Rd.03 = rd.04 + 08 + 14 la 18 + 22				col.1, 2 şi 3 
Rd.04 = rd.05 la 07						col.1, 2 şi 3 
Rd.08 = rd.09 la 13						col.1, 2 şi 3 
Rd.18 = rd.19 la 21						col.1, 2 şi 3 

ANEXA nr.5 ” SITUATIA ACTIVELOR IMOBILIZATE (cod 40)  

Totaluri pe orizontală:
Col. 5 = col. 1 +  2 -  3 (se repetă de la rd.01 la 12)
Col. 9 = col. 6 +  7 -  8 (se repetă de la rd.13 la 21)
Col.13 = col.10 + 11 - 12 (se repetă de la rd.22 la 33)
Totaluri pe verticală:
Rd. 04 = rd. 01 la 03                              (col. 1, 2, 3 şi 5)
Rd. 10 = rd. 05 la 09                              (col. 1, 2, 3 şi 5)
Rd. 10 = rd. 06 la 08                              (col. 4)
Rd. 12 = rd. 04 + 10 + 11                      (col. 1, 2, 3 şi 5)
Rd. 12 = rd. 10                                       (col. 4)
Rd. 15 = rd. 13 + 14                               (col. 6, 7, 8 şi 9)
Rd. 20 = rd. 16 la 19                              (col. 6, 7, 8 şi 9)
Rd. 21 = rd. 15 + 20                               (col. 6, 7, 8 şi 9)
Rd. 25 = rd. 22 la 24                              (col. 10, 11, 12 şi 13)
Rd. 31 = rd. 26 la 30                              (col. 10, 11, 12 şi 13)
Rd. 33 = rd. 25 + 31 + 32                      (col. 10, 11, 12 şi 13)

b) corelaţiile  dintre formularele de raportare 

Anexa nr.2 rd.76 col.1  = Anexa nr.3 rd.58 col.1  
Anexa nr.2 rd.76 col.2  = Anexa nr.3 rd.58 col.2  
Anexa nr.2 rd.77 col.1  = Anexa nr.3 rd.59 col.1
Anexa nr.2 rd.77 col.2  = Anexa nr.3 rd.59 col.2
Anexa nr.2 rd.76 col.2  = Anexa nr.4 rd.01 col.2  
Anexa nr.2 rd.77 col.2  = Anexa nr.4 rd.02 col.2  
Anexa nr.2 rd.43 + rd.54. col.2  > Anexa nr.4 rd.3 col.1 
Anexa nr.2 rd.06 col.1  = Anexa nr.5 rd.04 col.1 - Anexa nr.5 rd.15 col.6 -  Anexa nr.5 rd.25 col.10    
Anexa nr.2 rd.06 col.2  = Anexa nr5 rd.04 col.5 - Anexa nr.5 rd.15 col.9 -  Anexa nr.5 rd.25 col.13    
Anexa nr.2 rd.11 col.1  = Anexa nr.5 rd.10 col.1 - Anexa nr.5 rd.20 col.6 -  Anexa nr.5 rd.31 col.10    
Anexa nr.2 rd.11 col.2  = Anexa nr5 rd.10 col.5 - Anexa nr.5 rd.20 col.9 -  Anexa nr.5 rd.31 col.13    
Anexa nr.2 rd.18 col.1  = Anexa nr.5 rd.11 col.1 - Anexa nr.5 rd.32 col.10 
Anexa nr.2 rd.18 col.2  = Anexa nr5 rd.11 col.5 - Anexa nr.5 rd.32 col.13 

NOTĂ INFORMATIVĂ

Pentru a se putea respecta cerinţele aplicaţiei informatice BILANŢ, la preluarea datelor şi verificarea corelaţiilor trebuie să ţineţi seama de următoarea corespondenţă între rândurile formularului BILANŢ (F10) :

Rând				Rând 
din formularul BILANŢ (F10),	              din formularul BILANŢ (F10),
aşa cum apare în		              aşa cum apare în
formularele elaborate de                          aplicaţia informatică
C.S.S.P.P.		                                    
------------------------------------------------------------------------------------
01 					10
02 					20
…					…
…					…
58					580
59 					590
59.1 				591
59.2 				592
60 					600
61					610
…					…
…					…
79	790